


REFERAT DE APROBARE
al proiectului de hotărâre privind aprobarea cererii de transmitere a unui imobil din domeniul public al Județului Călărași și administrarea Consiliului Județean Călărași, în domeniul public al Comunei Șoldanu și administrarea Consiliului Local al Comunei Șoldanu
Subsemnatul, Valeriu MUSTĂȚEA, Viceprimarul Comunei Șoldanu cu atribuții de primar,
Având în vedere:
· Adresa Consiliului Județean Călărași nr. 19453 din 13.12.2022, înregistrată la Primăria Comunei Șoldanu cu nr. 7602 din 14.12.2022;
· Necesitatea menținerii funcționale a trecerii prin vad neautorizată până la punerea în funcțiune a podului amplasat pe drumul județean DJ 403, în execuție, precum și de creare a facilității de traversare a utilajelor cu gabarit mare și animalelor.
Analizând prevederile:
· Codului Civil aprobat prin Legea nr. 287/2009, republicată, cu modificările și completările ulterioare: 
· art. 858 - proprietatea publica este dreptul de proprietate ce apartine statului sau unei unitati administrativ-teritoriale asupra bunurilor care, prin natura lor sau prin declaratia legii, sunt de uz ori de interes public, cu conditia sa fie dobandite prin unul dintre modurile prevazute de lege.
· art. 867 - (1) Dreptul de administrare se constituie prin hotarare a Guvernului, a consiliului judetean sau, dupa caz, a consiliului local. 
(2) Autoritatile prevazute la alin. (1) controleaza modul de exercitare a dreptului de administrare.
· art. 868 - (1) Dreptul de administrare apartine regiilor autonome sau, dupa caz, autoritatilor administratiei publice centrale sau locale si altor institutii publice de interes national, judetean ori local. 
(2) Titularul dreptului de administrare poate folosi si dispune de bunul dat in administrare in conditiile stabilite de lege si, daca este cazul, de actul de constituire.
· art. 869 - Dreptul de administrare inceteaza odata cu incetarea dreptului de proprietate publica sau prin actul de revocare emis, in conditiile legii, daca interesul public o impune, de organul care l-a constituit.
· Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
· art. 1 alin. (2) - Prezentul cod se completeaza cu Legea nr. 287/2009 privind Codul civil, republicata, cu modificarile ulterioare, precum si cu alte reglementari de drept comun aplicabile in materie.
· art. 3 - Autoritatile administratiei publice locale sunt: consiliile locale, primarii si consiliile judetene.
· art. 95 alin. (2) - Comunele si orasele sunt unitati administrativ-teritoriale de baza.
· art. 96 - (1) Unitatile administrativ-teritoriale sunt persoane juridice de drept public, cu capacitate juridica deplina si patrimoniu propriu.
   (2) Unitatile administrativ-teritoriale, precum si subdiviziunile administrativ-teritoriale sunt subiecte juridice de drept fiscal, titulare ale codului de inregistrare fiscala si ale conturilor deschise la unitatile teritoriale de trezorerie, precum si la unitatile bancare.
   (3) Unitatile administrativ-teritoriale sunt titulare ale drepturilor si obligatiilor ce decurg din contractele privind administrarea bunurilor care apartin domeniului public si privat in care acestea sunt parte, precum si din raporturile cu alte persoane fizice sau juridice, in conditiile legii.
   (4) Unitatile administrativ-teritoriale, in relatiile cu alte autoritati si institutii publice, persoane fizice sau persoane juridice, pot utiliza posta electronica, ca instrument de comunicare oficiala.
   (5) Adresa oficiala de posta electronica a fiecarei unitati administrativ-teritoriale se stabileste conform prevederilor legale in vigoare.
· art. 98 - (1) Comuna este unitatea administrativ-teritoriala de baza care cuprinde populatia rurala unita prin comunitate de interese si traditii, alcatuita din unul sau mai multe sate, in functie de conditiile economice, social-culturale, geografice si demografice. Prin organizarea comunei se asigura dezvoltarea economica, social-culturala si gospodareasca a localitatilor rurale.
   (2) Comunele pot avea in componenta lor mai multe localitati rurale denumite sate, care nu au personalitate juridica.
   (3) Satul in care isi au sediul autoritatile administratiei publice comunale este sat-resedinta de comuna.
· art. 105 alin. (1) - Autonomia locala se exercita de catre autoritatile administratiei publice locale de la nivelul comunelor, oraselor, municipiilor si judetelor.
· art. 106 alin. (3) - Consiliile locale si primarii functioneaza ca autoritati ale administratiei publice locale si rezolva treburile publice din comune, orase si municipii, in conditiile legii.
· art. 129 alin. (1): consiliul local are inițiativa și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale.
· art. 129 alin. (2) lit. c): consiliul local exercită următoarele categorii de atribuții: atributii privind administrarea domeniului public si privat al comunei, orasului sau municipiului.
· art. 139 alin. (3) lit. g) - Se adopta cu majoritatea absoluta prevazuta la art. 5 lit. cc) a consilierilor locali in functie urmatoarele hotarari ale consiliului local: hotararile privind administrarea patrimoniului.
· art. 294 alin. (2) - Trecerea unui bun din domeniul public al judetului in domeniul public al unei unitati administrativ-teritoriale, de pe raza teritoriala a judetului respectiv, se face la cererea consiliului local al comunei, al orasului sau al municipiului, dupa caz, prin hotarare a consiliului judetean.
   (4) In instrumentul de prezentare si motivare al hotararilor prevazute la alin. (1)-(3) se regaseste, in mod obligatoriu, justificarea temeinica a incetarii uzului sau interesului public judetean sau local, dupa caz.
   (5) Cererile prevazute la alin. (1)-(3) se aproba prin hotarare a consiliului judetean, respectiv a consiliului local al comunei, al orasului sau al municipiului, dupa caz.
   (6) In instrumentul de prezentare si motivare al hotararii prevazute la alin. (5) se regaseste, in mod obligatoriu, justificarea temeinica a uzului sau interesului public judetean sau local, dupa caz.
   (7) Declararea bunului ca fiind de uz sau de interes public judetean sau local se face prin hotarare a consiliului judetean sau a consiliului local care a solicitat trecerea in conditiile prevazute la alin. (1)-(3), dupa caz.
Față de elementele prezentate, în temeiul art. 136 alin. (1) coroborate art. 139 alin. (1) și alin. (3) lit. h) și art. 196 alin. (1) lit. a) teza întâi din Ordonanța de urgență a Guvernului nr. 57/2019 privind Codul Administrativ, vă propun adoptarea unei hotărâri privind aprobarea cererii de transmitere a unui imobil din domeniul public al Județului Călărași și administrarea Consiliului Județean Călărași, în domeniul public al Comunei Șoldanu și administrarea Consiliului Local al Comunei Șoldanu în forma conținută proiectul de hotărâre susmenționat.

p. Primarul Comunei Șoldanu,
Valeriu MUSTĂȚEA,
Viceprimarul Comunei Șoldanu cu atribuții de primar
